*На основу одредби члана 4. Одлуке о оснивању Фондације за младе таленте града Београда („Службени лист града Београда“ бр. 37/15 и 138/20) и члана 7. Статута Фондације за младе таленте града Београда*

***ГРАД БЕОГРАД,
ПРЕКО ФОНДАЦИЈЕ ЗА МЛАДЕ ТАЛЕНТЕ ГРАДА БЕОГРАДА,***

***Расписује***

 ***ЈАВНИ ПОЗИВ***

***за доделу бесповратних новчаних средстава у висини основног пакета штампаних уџбеника за први и други разред (за предмете: математика, српски језик/матерњи језик, свет око нас и страни језик као обавезан предмет****)* ***за ученике јавних основних школа на територији града Београда за школску 2021/2022. годину***

 Бесповратна средства из овог јавног позива намењена су за куповину, односно покриће трошкова већ купљених штампаних уџбеника за први и други разред за ученике јавних основних школа на територији града Београда, за школску 2021/2022, и то за предмете: математика, српски језик/матерњи језик, свет око нас и страни језик као обавезан предмет.

Одобрена средства се додељују једнократно и биће уплаћена сваком појединачном подносиоцу благовремене и потпуне пријаве на јавни позив на текући рачун назначен у пријави подносиоца.

 Износ бесповратних средстава за исплату по појединачно упућеној пријави на јавни позив биће формиран на основу података о изабраним уџбеницима достављених Министарству просвете, науке и технолошког развоја од стране основних школа, у складу са чланом 34. Закона о уџбеницима („Службени гласник РС“, бр. 27/2018) и цена достављених у понуди сваког изабраног издавача.

 У складу са чланом 34. Закона о уџбеницима („Службени гласник РС“, бр. 27/2018), Основне школе из Каталога уџбеника, претходно објављеном на страници Министарства просвете, науке и технолошког развоја, бирају уџбеник за сваки предмет у сваком разреду и о томе извештавају Министарство просвете, науке и технолошког развоја. Овим чланом прописано је и да се у свим одељењима истог разреда, исте основне школе, за исти предмет по правилу користи исти уџбеник једног издавача.

***Право да се пријаве на Јавни позив за доделу бесповратних новчаних средстава имају сви родитељи, односно други законски заступници деце уписане у први и други разред јавних основних школа за школску 2021/2022 на територији града Београда, осим ученика који су добили бесплатне уџбенике по програму Министарства просвете, науке и технолошког развоја.***

Пријављивање на јавни позив је добровољно, а износ који добија свако ко поднесе благовремену и потпуну пријаву на јавни позив зависи од основне школе у коју је уписано дете подносиоца пријаве за школску 2021/2022 годину тј које је Издаваче за штампане уџбенике та школа одабрала за први и други разред за предмете: математика, српски језик/матерњи језик, свет око нас и страни језик као обавезан предмет. Средства ће бити исплаћивана свима који поднесу благовремену и потпуну пријаву на јавни позив, било да су купили или тек купују наведене штампане уџбенике.

***Потребна документација за пријаву на јавни позив***

Исправно попуњен и потписан образац пријаве на јавни позив са траженим прилозима уколико се пријава подноси непосредно у писаном облику на адресу фондације, односно сва попуњена обавезна поља са траженим прилозима уколико се пријава подноси електронским путем.

Уз пријаву се прилаже документација:

1. Копија **очитане чиповане личне карте** родитеља тј. законског заступника, односно фотокопија личне карте родитеља тј. законског заступника уколико није чипована
2. Копија **картице текућег рачуна** родитеља, односно законског заступника
3. **Потврда Основне школе** да је дете ђак јавне основне школе и да у школској 2021/22. години похађа први/други разред, као и да није добио бесплатне уџбенике по програму Министарства просвете, науке и технолошког развоја за школску 2021/22. годину
4. **Изјава о обради података о личности**

***Начин пријављивања и рок за подношење пријаве***

Образац пријаве за јавни позив, Упутство за попуњавање пријаве са списком тражених прилога за јавни позив и Обавештење/Изјава о обради података о личности преузимаће се почев од 20.08.2021. године на сајту Фондације за младе таленте града Београда, на адреси: [www.fondzamladebeograd.rs](http://www.fondzamladebeograd.rs), у рубрици „Конкурси/Јавни позиви“ или на сајту града Београда – Градске управе града Београда на адреси: [www.beograd.rs](http://www.beograd.rs), у рубрици „Градски огласи, конкурси и тендери“.

Пријаве на јавни позив у писаном облику на обрасцу пријаве достављају се на адресу: Фондација за младе таленте, Трг Николе Пашића 6, Београд или се врше електронским путем на сајту Фондације за младе таленте града Београда на адреси: [www.fondzamladebeograd.rs](http://www.fondzamladebeograd.rs),.

Рок за пријављивање на јавни позив је од 20.08.2021. до 30.09.2021. године.

Oбавештења о јавном позиву се могу добити на тел. (011) 321-6246 или путем електронске поште на адресу fondzamlade@beograd.gov.rs .